Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
11 ม.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 1.40 จุด (+0.08%) ปิดภาคเช้าที่ 1,796.32 จุด ด้วยมูลค่าการซื้อขาย 46,864.62 ล้านบาท
Most Positive Impact: EA (+4.27 จุด), SCB(+1.00 จุด), CPALL (+0.67 จุด)
Most Negative Impact: AOT (-2.49 จุด), PTT (-1.14 จุด), SCC (-0.95 จุด)
แนวโน้มตลาดบ่าย
SET Index แม้จะเคลื่อนไหวในกรอบแคบๆและดัชนีปิดค่อนข้างทรงตัว แต่มูลค่าการซื้อขายยังคงเข้ามาหนาแน่นในระดับ 4.6 หมื่นล้านบาท พฤติกรรมของตลาดยังเป็นลักษณะสลับกลุ่มลงทุน เลือกเล่นเป็นรายตัว โดยเริ่มเห็นการซื้อกลับของหุ้น Big Cap ที่ยัง Laggard เช่น BCP CPALL IVL SCB EA ขณะที่ยังคงขาย AOT PTT TOP
ด้วยพฤติกรรมข้างต้นทำให้ SET Index จะยังอยู่ในโหมดพักตัวแกว่งออกข้างระหว่าง 1,787 – 1,800 ต่อไป
จากการติดตามการให้ความคิดเห็นของรองนายกฯด้านเศรษฐกิจ ดร.สมคิด จาตุศรีพิทักษ์ ในงาน “พลิกโฉมเศรษฐกิจไทยสู่ยุคดิจิทัล” ซึ่งมีท่อนหนึ่งได้พูดถึง GDP Growth ในงวด 4Q60 โดย ดร.สมคิด ได้กล่าวว่าจะออกมาดีมาก และอาจขยายตัวได้ถึง 5%
หากเป็นไปตามที่ ดร.สมคิด กล่าวไว้ เท่ากับว่า GDP Growth ในงวด 4Q60 มีโอกาสที่จะดีกว่าที่ตลาดคาดไว้ที่ 4.3% และที่ KS Research คาด 4.7% และนั่นหมายถึง GDP ปี 2560 จะขยายตัวได้เกือบถึง 4.1% กลายเป็นปัจจัยบวกที่สร้างความเชื่อมั่นต่อนักลงทุนได้ ซึ่งจะส่งผลให้ SET Index มีโอกาสที่จะปรับเพิ่มขึ้นต่อในระยะกลาง-ยาว
พฤติกรรมของตลาดคาดว่าจะเป็นไปในลักษณะ Selective ในหุ้น Big Cap ที่ยัง Laggard บางตัว โดยจะเวียนสลับตัวลงทุนไปเรื่อยๆ ซึ่งรอบถัดไปคาดว่าจะเป็น CPF BCP ADVANC INTUCH LH BBL โดย KS Research มีมุมมองเชิงบวกต่อ CPF จากมูลค่าตลาดที่ยังต่ำมาก หากเทียบกับมูลค่าตลาดของ CPALL ที่ CPF ถืออยู่ 34.87% คิดเป็นมูลค่าตลาด 2.42 แสนล้านบาทสูงกว่ามูลค่าตลาดของ CPF ที่ 2.12 แสนล้านบาท
หุ้นแนะนำ BCP CPF INTUCH
Alternative Trading:
SET50 Futures : S50H18 สถานะ Long ที่ 1,158 จุด ถือเพื่อทำกำไรที่ 1,170 จุด ตัดขาดทุนที่ 1,154 จุด